經數: 一七三五

經名:大方廣佛華嚴經疏卷第四十

頁數＞八一一

上              欄

他等四是計是依. 不之一字是藥是理. 窮生

之理不出自等. 自等若無生將安寄. 故以

不不之則惑亡理顯. 然其所計略有三類.

一者外道. 謂冥性爲自梵天爲他. 微塵和

合爲共. 自然爲無因. 又此四計亦是僧□[&FFFF]#

世. 若提子勒沙婆也. 二小乘同類因爲自. 異

熟因爲他. 俱有因爲共. 計無明支託虛而

起. 亦曰無因. 上計亦通大乘執相之者. 三

約大乘. 果法爲自衆緣爲他. 合此爲共

離此爲無因. 又賴耶自種爲自衆緣爲他.

合此爲共離此爲無因. 又法從眞起爲自.

從妄起爲他. 合此爲共離此爲無因. 所計

雖衆但顯正理. 諸計自妄. 顯理復二. 一約

無生以顯深觀. 二約生無生無□以顯深

觀. 先中略爲二解. 一約展轉釋法從緣故

不自生. 旣無有自對誰說他. 又一切法總

爲自故. 又他望於他. 亦是自故. 旣無有他

故不他生. 自他不立合誰爲共. 有因尙

不生無因何得生. 二約因緣形奪釋. 故對

法云. 自種有故不從他. 待衆緣故非自作.

無作用故不共生. 有功能故非無因. 論解

同此. 若爾自種有故則是自生. 豈曰無生.

此乃假自破他非立於自. 次句假他遣自.

故中論云如諸法自性不在於緣中也. 下

二句例然. 惟審詳之. 二約無□者. 但因

緣生果各有二義. 謂全有力全無力緣望於

果. 若全有力則因全無力. 故云因不生緣生

故. 云不自生. 二因望果全有力亦然. 故云

緣不生. 自因生故. 故不他生. 三二力不俱

中              欄

故不共生. 四二無力不俱故不無因. 此復

二義. 一約用則力用交徹. 有相入義. 謂有

力攝無力故. 故十忍品云. 菩薩善知緣起

法. 於一法中解衆多. 衆多法中解了一等.

二據體有空不空. 有相卽義. 謂非但因力

歸緣. 亦乃因體由緣而顯. 全攝同緣因如

虛空故. 上文云. 一卽是多多卽一等. 力無

力必俱故. 常相卽入是爲無盡. 大緣起甚深

之觀. 文中亦有順逆. 初順觀中. 經云. 無 明

緣行者牒也. 無明因緣能生諸行者釋也. 論

云. 有分非他作自因生故. 此以不他生釋

經因字. 謂如行支唯從無明. 故云自因. 卽

上自因觀也. 二者非自作緣生故. 此以不

自生釋經緣字. 謂行支但假無明爲緣. 非

有行自體. 在無明中從自而生. 卽他因觀. 但

取揀餘不親生故名因. 顯前非後[&FFFF]#故名緣.

非謂四緣之因緣也. 餘□可知. 二約大悲

觀. 卽異心中. 計非想等以爲涅槃. 又計妙

行爲解脫者. 非是常德但是生滅. 故可

悲之. 三約一切相智觀. 此及後門名無始

觀. 此有二意. 一若約俗說. 因緣爲生滅之

本. 生死無際故因緣無始. 二約眞說. 見法緣

集無有本性可依故名無始. 卽淨名云從

無住本立一切法故. 染淨眞性皆無始終.

顯染可除. 但云無始餘如別說. 論云. 中際

因緣生故後際生. 卽擧此第八門 隨順縛

故. 卽第九門. 謂但一念從緣生卽是不生. 故

無始也. 不言初際生者. 意顯無初故. 今

不起妄卽不生故. 第九生滅繫縛者. 亦名

下              欄

似有若無. 初一切智觀中明不共生. 文中三.

初順觀. 經中但明無明爲緣縛行. 令行繫

屬無明. 斯則緣生而爲不共者. 論云. 非二

作但隨順生故. 無知者故. 作時不住故. 意

謂但行順無明. 緣不得不生. 互無知者. 故

非二作. 若爾但隨順生卽是共生. 何要知者.

故末句云. 旣從緣生則念念不住. 誰爲共耶.

此同對法無作用故. 又中論. 云和合卽無

性. 云何和合生. 次無明滅下逆觀. 謂滅但

滅於繫縛. 旣無共生安有共滅. 言有生

滅皆是繫縛. 三類餘可知. 二約大悲觀.

謂彼外道異心非想天等. 爲解脫者. 菩薩

觀之但是染縛. 非是涅槃眞淨之德. 三約

一切相智觀明無始觀中. 隨順縛故而生

非有本也. 第十無所有盡觀. 亦名泯同平

等. 三觀之中. 初一切智觀. 卽深觀中顯非

無因. 經亦三節. 初順觀中由行從無明緣生.

緣生卽無性故云隨順無所有. 次逆觀中. 滅

亦緣滅緣滅無滅. 方順盡滅之理. 然論經順

觀云. 是隨順有者. 顯無性緣生故. 不能

不有. 二經雖殊同明緣生故非無因. 無因

何失若無因生. 生應常生非不生也. 何以

故. 無定因故. 此卽縱破. 亦可□不生何以

故.   無定因故. 此卽縱破. 亦可□不生何以

故. 無因生故. 此卽奪其生義故無因生. 非

佛法所樂. 以無因能生大邪見故. 二約大

悲隨順觀. 卽心異解脫中. 外道計非想無所

有處等爲涅槃. 以順有故. 非是出世故.

無我德而妄計解脫. 故可悲之. 三約一切

相智觀. 當第九種種觀. 此卽世諦觀. 由隨

經數: 一七三五

經名:大方廣佛華嚴經疏卷第四十

頁數＞八一二

上              欄

順有故. 有欲色無色愛等之殊. 故云種種.

卽眞順有未失順無. 上來別釋十門竟. 自

下第三總結十名. 旣云逆順觀察. 則前二

門闕逆觀者. 乃文略耳. 然此逆順. 若對法

第四名爲染淨. 染淨中各有逆順. 論云. 雜

染逆順故. 淸淨逆順故染中順者. 無明緣行

等故. 逆者. 謂誰老死集乃至無明故. 緣起經

云. 由誰有故而有老死. 如是老死復由何

緣. 初句推因後句審因. 淸淨逆順者. 無明

滅則行滅順也. 由誰滅無故老死滅無逆也.

今文略無. 但約染淨爲逆順. 耳. 言諸緣起

者. 十二非一曰諸. 前前爲緣令後後起. 又

由煩惱繫縛. 往諸趣中數數生起故名緣

起. 亦云緣生生卽起義. 亦約果說. 餘如瑜

伽第九第十三十一九十三. 唯識第八. 上來

多依此諸論解十名可知. 然各攝三觀體

勢星羅. 今重以十門本意收攝初門 .  明染

淨因起. 二明緣起本源. 三因果有空. 四相

成無作. 五陳其諦理. 六力用交參. 七窮苦慢

除. 八形奪無始. 九有無無本. 十眞俗無違.

復收十門不出五意. 初門迷理成事. 次

門理事依持. 次六成事義門. 第九事理1雙

泯. 後一事理無□. 故唯四門不出事理. 若

從事理無□交徹則涉入重重. 若依事理

逆順雙融. 則眞門寂寂. 故法性緣起甚深甚

深. 卽此因緣名因佛性觀. 緣之智卽因因

性. 因因至果成菩提性. 因性至果成涅槃

性. 因果無□是緣起性. 惟虛己而思之. 自

下大文第三佛子菩薩至以如是下. 明彼果

中              欄

勝. 亦前攝正心住. 故知緣生此下. 攝善現

行故. 三空等現前. 依論云果者. 有五種相.

一得對治行勝及離障勝. 二得修行勝. 三

得三昧勝. 四得不壞心勝. 五得自在力勝.

各有佛子以爲揀別. 唯第二段有二佛子.

初中分二. 先明對治勝. 後菩薩如是下. 明

離障勝. 今初. 卽三解脫門. 亦名三三昧. 三

昧卽當體受名. 解脫依他受稱. 此三能通

涅槃解脫故名爲門. 文中二. 初牒前後正

顯. 今初意通五果. 由前十觀得此三空等

果故. 謂以三空觀緣. 得第一第三果. 三悲

觀緣得第二第四果. 三望於初. 初是能治

三是所成. 四望於二. 二是能修四是堅固.

第五通從二觀而生. 亦可展轉而生. 由有

治故離障. 離障故行勝. 有治故三昧勝. 三

昧勝故心不壞心. 不壞故得自在也. 二

知無我下. 正顯三空. 三空各有別顯總結.

初空門中別顯有三. 初三句明衆生空. 次

自性空明法空. 此上二句明二我體空. 三

無作受顯二我作用空. 由體空故. □不能

作因受果. 結云現前者. 智與境冥故. 二無

相門中亦三. 一者滅障卽觀諸有支. 皆自

性滅. 謂若入空門不得空. 亦不取空相

則事已辦. 若見法先有後說爲空. 及取空相 .

非眞知空故名爲障. 故修無相. 了自性滅

則不取空障. 二所以不取者. 得對治故.

謂知空亦復空. 名畢竟解脫. 三旣有能治

治於所治. 則念想不行. 故云無有少法相

生. 能所斯寂則無相現前. 三無願門亦有三

下              欄

種相. 一依止. 謂依前入空無相方得無願

故. 二體卽無有願心. 不心三界等故. 三勝

卽大悲化生勝二乘故. 又上三空通緣諸法

實相. 觀於世間卽涅槃相故. 亦不同二乘.

餘如智論二十二說. 第二明離障勝中. 先

牒前修. 由修得離故. 初離三想是空門所

離. 次離有無想是無相門所離亦無願門所

離. 不見有可心故. 已知離障云何爲勝.

經中三句次第勝五四地. 及此地方便故. 謂

於五地中以十平等深淨心. 遠離四地身

淨我慢. 此用深空滅離二我. 故此勝也. 二

四地中. 以道品治三地中正受出沒等慢.

此用空觀以離作受故勝. 三此地方便. 但

用十平等破顯有無今此地滿用深無相

破遣有無. 一切蕩盡. 故此勝也. 第二大悲

轉增下. 修行勝中二. 先總明. 修心悲增心中

修故. 是利他心爲未滿. 菩提下. 兼於自利.

亦修所爲. 言悲增者. 前[&FFFF]#十平等已起三

悲. 今十門觀緣. 彌悲衆生纏於妄法. 後作

是念下別顯. 於中二. 先明修行. 後而□下.

明修勝. 今初又二. 先發勇猛修行. 謂勵志

始修故. 後佛子下. 明丈夫志修行. 果決終

成故. 又初則悲智勇修. 後則窮證性相. 今

初先智. 後悲智中先知後 厭. 初中上二句明

緣有合離. 謂業惑相資有爲方生. 如無明

緣行等. 後二句明緣有具闕. 集卽是具. 謂

業惑隨闕必不轉生. 如雖有行無愛潤等.

後我如是下厭. 旣知有爲苦過必斷和合集

因. 然爲下. 修悲益物不盡有爲. 二丈夫志

經數: 一七三五

經名:大方廣佛華嚴經疏卷第四十

頁數＞八一三

上              欄

修中. 初厭相. 見彼有爲多過. 是對□法故

厭之. 後無有下. 證性由了有爲自性. 同相

本無生滅. 便能滅於對□而與理冥. 第二

修勝者. 謂不住勝相現前故. 有三種勝. 一初

二句明般若因勝. 以是不住所以□前大

智而起悲故. 二卽得下. 般若體現勝. 般若是

通名無障□智. 是別稱無□佛智. 雖未成

就. 今般若能照此智. 此智前相名曰光明. 光

明卽門也. 三成就如是下. 明般若用勝. 亦是

不住之相. 謂上二句涉事不失理. 故不住

有爲. 後二句見理不壞事. 故不住無爲. 卽

有爲涅槃平等證故. 以菩提下. 不住所爲智

慧助道未滿足故. 不住有爲功德助道未

滿足故. 不住無爲又俱未滿故. 俱不住.

廣如淨名不卷. 大品中亦云. 菩薩念言. 今

是行時非證時故. 卽此所爲亦是所以. 第三

明三昧勝中二. 先明空定. 後如是十無相

下. 例顯餘二. 前中復二. 先擧十上首. 後此

菩薩下. 總結多門. 今初十中論分爲四. 一

除第四前五名觀. 二以第四名不放逸.

三以第七名得增上. 四以餘三名爲因事.

今初觀是觀解. 前三就相觀空. 一入空者.

是人空. 亦是總句. 二卽法空. 三卽取前三

空爲第一義. 觀之亦空. 後二就實觀空. 謂

四觀本識空. 如來藏包含無外故云大空.

五觀七轉識. 不離如來藏和合而起. 皆無

自體故云合空. 楞伽云. 七識亦如是心俱

和合生. 又云. 不壞相有八無相亦無相也.

二不放逸者. 依解起行行修究竟. 故名第

中              欄

一. 論云. 分別善修行故. 自分第一也. 修行

無厭足故. 勝進第一也. 三得增上者. 因修

成德功德起故. 四因事者. 依德起用故. 有

三種用. 初一自利名智障淨因事. 謂分別是

智障. 今得如實空能淨分別. 後二利他. 一

敎化衆生因事. 依空起悲故不捨離二願.

取有因事由得空故. 故離染. 隨順有故

不離諸有. 上依論解已爲深妙又此十空.

與涅槃經十一空多同少異. 更依釋之前

八證實空. 後二起用空. 入空卽彼內空外空

內外十二入故. 自性卽性空. 非今始無故.

第 一義空名義全同. 第一空者. 彼名空空. 謂

前空但空第一義. 今明若有若無本來自空

故. 彼經云. 是有是無是名空空. 是是非是

是是名空空. 謂是非亦當體空故. 如是空

空. 乃是二乘所迷沒處. 十地菩薩通達少分.

故名第一. 今亦約少分也. 大空名同彼名

般若波羅蜜. 合卽內外空也. 合無合故起卽

有爲空. 八卽無爲空. 如實卽無爲故. 不捨等

二名義俱別. 若欲會者. 九卽無始空. 無始

不離生死而卽空故. 十卽無所有空. 謂離

與不離皆無所有故. 餘結等可知. 第四不

壞心果. 此下二段. 亦卽攝隨順堅固一切善

根□向. 此爲進善後起大行.  今初. 不壞

心者. 由障滅行成. 若智若悲皆不退壞. 文

有十句. 初總餘別. 別有九種不壞. 一信理

決定. 二行堪調柔. 三不怖甚深. 四自乘不

退. 五勝進無息. 六泯絶自他. 七利生無邊.

八上心地智. 九巧化衆生. 亦可對前十三

下              欄

昧心以明不壞. 恐厭繁文. 九□堅固皆云

不壞. 十皆具足名悉圓滿. 第五自在力勝

中二. 初顯其相. 後佛子下結其分齊. 前中

十句. 初總. 不懼下別. 總云此心者. 此前十

心順佛菩提者. 能深入趣向故. 論云. 得般若

波羅蜜行力勝能深入故. 則知此前十心皆

是般若現前心也. 別中九句. 依上十不壞心

而得自在趣向. 一不懼異論卽能伏他力. 二

上入智地名斷疑力. 得法空故. 三自乘不

動力. 以離小故. 四密處決信力. 趣鏡智故.

此與前二前[&FFFF]#者. 此二相成故. 五諸魔不壞

力. 以精進故. 六治惑堅固力. 住智明故. 七

遍治力. 具三空故. 處有不染故. 八化生力

卽前第九方便相應. 九智障淨力. 卽前上心

智. 地前智居中導二悲故. 此智居後. 顯悲

智相異故. 第二結中由般若現前故. 順忍

明利. 言第三者. 三品忍中爲最上故. 第二

位果中三果同前. 就調柔中分四. 初調柔

行. 二敎智淨. 三別地行相. 四結說地名. 前

中有法喩合. 法中三. 初鍊行緣. 次悉以下能

鍊行. 於中聞已受持下是得義持. 三昧慧光

是所持義. 隨順修行此句示現得義持因. 因

何事耶. 謂因依前三昧勝故. 得如實奢摩

他等憶持不捨. 正顯能持. 又得已下亦是所

持. 三經於下明所鍊淨轉更明淨者. 解脫

彼障故. 又由前證得彼佛法藏義故. 喩中

眞金喩證. 亦喩信等. [&FFFF]#璃喩方便智. 由方

便智數磨. 令出世證智發敎智光轉勝前

也. 合中方便慧卽上不住道. 合前[&FFFF]#璃. 隨

經數: 一七三五

經名:大方廣佛華嚴經疏卷第四十一

頁數＞八一四

上              欄

逐觀察合數磨瑩. 轉更明淨者. 般若現前故.

轉復寂滅者. 證智脫彼障故. 二譬如月下

明敎智淨. 以月光寬大勝於前地. 但取月

輪爲喩也. 四種風輪者. 出現品有能持等

四種風輪. 非今四輪. 以彼不是壞散風故.

有散壞風復無四種. 未見經論不可定

斷. 且就義釋. 卽四時之風春曰和風. 喩煩

惱魔順愛心故. 夏曰炎風. 喩於蘊魔多熱

惱故. 秋曰□風. 亦曰金風. 喩於死魔果

熟收殺故. 冬曰寒風. 喩於天魔敗藏人善

故. 行四魔行卽是魔道. 餘文可知. 攝報中

言聲聞難問無能屈者. 已知二乘緣諦等

故. 第三重頌. 二十二頌分三. 初十七偈頌

位行. 次四頌位果. 後一結說. 前中三. 初二

頌一句頌勝慢對治. 二有十偈三句. 頌不

住道行勝. 三有四偈頌彼果勝. 二中有三.

初一句頌總顯心境. 次九偈一句頌別明

觀相. 卽爲十段. 第一有二偈半頌有支行

列. 二一偈頌攝歸一心. 旣云心滅則生死

盡. 故知不可唯約眞心. 以眞妄和合是說

依心. 卽眞之妄旣滅. 卽妄之眞不無故. 起

信云. 但心相滅非心體滅. 三一偈頌自業

差別. 四半偈頌不相捨離. 五半偈頌三道不

斷. 六一偈越頌第七三苦聚集. 七一偈[&FFFF]#頌

第六三際輪環. 八半偈越頌第九生滅繫縛.

九有半偈[&FFFF]#頌因緣生滅. 十有三句頌無

所有盡觀. 第三十種下五句頌總結十名三

如是下頌彼果勝中. 初二頌對治勝. 次一

頌修行勝. 次半偈頌三昧勝. 後二句通頌

中              欄

後二勝. 以義通故. 位果等可知

大方廣佛華嚴經疏卷第四十

大方廣佛華嚴經疏卷第四十一

唐淸□山大華嚴寺沙門澄觀撰

第七遠行地. 所以來者. 已說緣起相應慧

住. 寄於緣覺. 次說有加行有功用無相住.

寄菩薩地故次來也. 瑜伽云. 前地雖能多

住無相作意. 而未能令無相作意無間無缺.

多修習住爲令滿故. 次有此來. 又前功用

未滿今令滿故. 言遠行者. 通有四義. 成唯

識云至無相住功用後邊. 出過世間二乘道

故. 此有三義. 同於本分已如前釋. 解深密

云. 能遠證入無缺無間無相作意. 與淸淨

地共相□接. 故名遠行. 此有二義. 初義卽

三中無相揀異前地云無間缺. 後義由□

後地卽能遠去故. 故下經云. 二界中間此能

過故. 亦是前行後遠. 攝大乘云. 至功用行最

後邊者. 但是一義. 世親釋云. 雖一切相不

能動搖. 而於無相猶名有行者. 此解功用

之言. 謂起功用住無相故. 金光明經同深

密初義. 莊嚴論中同深密後義. 雖有四義

然通有二義. 立遠行名. 一從前遠來至功

用邊. 二此功用行邊能遠去後位故. 十住

論云. 去三界遠近法王位. 故名遠地. 仁王

名遠達地者. 亦通二義. 然其能遠去行正

是無相故. 所離障離細相現行障. 謂六地執

下              欄

生滅細相現行故. 此生滅相卽是二愚. 一細

相現行愚. 謂執有緣生流轉細生相故. 二

純作意心無相愚. 卽執有細還滅相故. 以

純作意於無相勤心. 未能空中起有勝行.

至此地中方能斷之. 以常在無相故不執

生. 更不作意勤心無相. 故能證得法無差

別眞如. 以了種種敎法. 同眞無相故. 以能

空中起有勝行故. 成方便度. 二行雙行乃

至亦得無相之果. 故知. 以純無相不□起

行. 爲此地別義. 次正釋文亦有三分. 初[&FFFF]#

請中有十二頌. 前十[&FFFF]#. 後二請. 前中分四.

初二天衆[&FFFF]#說主. 次一天主光雲供佛. 表

智契法身故. 三有一頌天衆慶聞. 四有六

頌. 天女樂音[&FFFF]#佛. 於中初一顯聲因緣. 餘

五正顯[&FFFF]#詞. 於中初四[&FFFF]#寂用無□. 後一

明起用所由. 卽悲智無□將說雙行. 故承

力[&FFFF]#此. 後請可知. 第三正說分中二. 先行

後果. 行中有五種相差別. 一樂無作行對

治差別. 二彼障對治差別.  三雙行勝差別. 四

前上地勝差別. 五彼果差別. 五中初一是趣

地方便. 卽當入心. 餘四爲住出心在果. 又

住中初一卽初住地. 次一正住地. 次一說雖

在後義該始終. 後一地滿. 初言樂無作者.

樂著般若觀空故. 卽細相現行障. 此地隨

有不著爲能對治. 二謂向雖能治前地樂

空之心. 以其有量有功用卽復是障故. 修

無量無功用行. 以爲對治. 三垢障旣盡故. 止

觀雙行. 四明此地功用過前六地. 勝後三

地. 上卽後也. 五由地滿故說雙行果. 今初

經數: 一七三五

經名:大方廣佛華嚴經疏卷第四十一

頁數＞八一五

上              欄

分中有四. 初結前標後. 二何等下徵顯其

相. 三菩薩以如是下結行功能. 四入已下彰

其分齊. 今初具足六地行已. 卽是結前義.

含所治無相行故. 以般若無相行滿. 於此

生著非增上行故. 次欲入下明其標後. 十

種方便卽是能治. 謂前樂無作不名方便. 不

能起增上行. 非殊勝道. 今以十種不捨

衆生法無我智. 以爲能治治前樂心. 名方

便慧. 便能攝取增上行故名起殊勝道. 是

則卽有修空故不住空. 是空中方便慧. 卽

空涉有故不住有. 是有中殊勝道. 道卽行

也. 所行殊勝故名增上. 於何增上. 謂前所寄

世出世中. 卽空故勝於世間. 卽能涉有故

勝出世間. 前六地中. 雖亦修悲不住於無.

而在寂不能出. 空方作故. 不得方便殊勝

之名. 雖行空行有而多著空. 但名樂無作

治. 二徵顯中. 所以勝行得增上無勝者. 由

下十義故. 義各二句皆上句觀空. 下句涉有.

上句得下句. 卽成空中方便慧. 下句得上

句. 卽成有中殊勝行. 不滯空有□致雖言.

論主攝十爲四種功德. 謂前三各一後七爲

一故. 一初句卽護惡行因事. 菩薩惡行有

其二種. 一不樂利樂. 二起愛見. 今由上句

故無愛見. 由下句故能利樂. 若二中互闕

皆有惡行. 今由二句護之. 爲無愛見之

悲因事. 二卽財及身勝因事. 由供佛故. 獲

財及身. 由得平等故. 二事皆勝. 勝財則隨

物所須. 勝身隨意取其何類. 三護善根因

事. 善根卽勤集福德爲菩提資糧. 今以卽

中              欄

空智而集. 是得彼勝因增上. 令所集功德

法皆成增上波羅蜜行. 名之爲護. 雖有

慈悲但是增上意樂故. 三皆自利. 後七同是

利他. 合爲第四攝衆生因事. 卽爲七種. 初

一隨物受生. 次二化令離障. 後四攝令住

善. 初中願力受生. 爲作衆生上首. 故須莊

嚴三界. 但是願生非由業惑. 故云遠離. 二

說對治故. 謂示起煩惱. 欲令治斷而知

性寂. 方爲第一義治. 令見常自寂故. 三

爲滅智障故. 障有四種. 如五地隨世智中

說. 令隨衆生心作書論等無量事業. 而爲

能治. 四於大法衆會集故. 爲物起嚴土行.

此明依報下. 三明正報三輪益物. 五卽

身業無身現身者. 令生五福. 謂見聞親近

供養修行故. 自身無身同佛法身故. 下二

亦然. 六卽口業. 轉法輪故. 七卽意業. 於

無長短中隨問善釋. 記三世事起三世行

故. 第三總結勝能. 中論釋云. 此十種發起

殊勝行. 共對攝取. 對治攝取者. 皆上下二句

相對. 名爲共對. 由此上下各能對治. 皆上

句治凡下句治小. 隨治不同義如前說. 由

二攝取名殊勝行. 對治前障. 四彰分齊者.

明無相無間故. 無相地名從此而立. 此亦

卽攝前不退住. 不同前六. 前六得住地已

捨入地心. 以修解入非以行入. 此以行

入故. 常行不捨名不退住. 第二佛子菩薩

摩訶薩住此第七下. 彼障對治. 卽攝無著行.

有量功用皆不著故. 言對治者有二種相.

一修行無量種. 治前有量障. 二此菩薩作

下              欄

是念下. 修行無功用行治前有功用障. 今

初有二十句. 攝成十對. 一一對中. 皆上句

明境界無量爲所知所化. 後句明佛德業

無量. 爲能知能化. 菩薩入彼佛化以用化

生. 要則攝十爲五. 卽五無量界. 初一對衆

生無量. 論云. 隨所化何等衆生. 此對爲總.

十對皆爲利衆生故. 言何等者. 類非一故.

釋經無量之言. 隨所者. 隨多類宜. 而以無

量化衆生業而化故. 二有一對. 衆生住何等

處. 謂住世界無量. 以淨土行化故. 三有二

對. 以何等智慧化. 初對橫窮諸法智. 後對

□窮三世智. 皆是種智. 二對約其所知.  皆

是法界無量. 四有三對. 明調伏界無量. 初

二對明以何等心. 於中初對隨衆生信樂.

種種天身菩薩以名色身化故. 謂心隨其樂

同修天行. 得天身故. 口隨其信. 以名句

身說彼行故. 第二對知昔根欲不同. 以隨

類音稱根說故. 次一對以何等行. 謂知現

在心行不同. 以遍趣行說對治故. 五有三

對. 明調伏方便界. 論云. 置何等乘. 謂置三

乘故. 初對爲聲聞說智道. 令證滅故. 次

對爲緣覺說深智. 令知因緣故. 後對爲

菩薩說地度集成事. 稱彼方便涉有故. 第

二修無功用行中二. 先加行趣心. 後佛子

此菩薩下正顯修行. 今初先牒前無量. 爲

所趣心. 我悉下要期以無功無相攝取彼

境. 無分別者. 謂不取性相忘緣等照卽無

相觀也. 加以無功無相尤勝. 然任放天性不

由勤策. 自然而行. 亡功合道名無功用. 八

經數: 一七三五

經名:大方廣佛華嚴經疏卷第四十一

頁數＞八一六

上              欄

地方證. 今要心住彼故云應以. 由功用行

此已滿故. 此則修行無功. 非如八地任運

無功也. 二正顯中. 初牒前觀智. 次常勤修

下是修行相. 方便已下是所修法. 卽前空中

方便慧. 有中殊勝行. 旣以無 功無相智. 修

能治功用有相之障. 後安住不動顯觀成相.

此卽行成不動. 非如八地相用不動. 第三

無有一念下辨雙行勝. 文分四別. 一二行

雙無間. 二常不捨下信勝. 三此菩薩於念念.

下能作大1義. 四佛 子此十下菩提分差別.

四中前三別顯. 後一總該. 三中前一自分. 後

二勝進. 今初無有一念休息廢捨者. 正顯雙

行無間之義. 謂不捨前不動之止觀察之觀.

爲止觀二行雙行. 一念不休卽無間義. 次

行住下顯無間時. 謂四儀睡寤擧睡夢者.

以昧肉審. 二信勝者. 論云. 彼無量智中殊

異義莊嚴相現前. 專念故者. 專念忍可卽是

信義. 常信前十無量. 二嚴佛境故名爲勝.

三作大義者. 一念頓具十度之行. 義利廣

故念念修起. 故名爲作. 文中二. 先總明. 後

何以下徵釋. 徵云. 十度行異一念寧圓. 釋

文分二. 先明能具所以. 由悲智雙運故. 後

所有下顯所具之相. 檀通悲智忍唯約悲.

餘皆約智. 然此中十相. 意令一念十相不

同故. 三檀等中隨取其一. 可以意得. 理實

無所不具故. 下菩提分中. 云一切皆滿前

六可知. 但釋後四. 方便涉事云無量智. 以

是智故. 又能出生施等行願. 以攝衆生故

名方便. 願中由此願智. 能心八地已上上

中              欄

上大波羅蜜. 攝取彼勝行故. 次力中以是

智故. 遠離布施等障故. 不爲彼動智中.

以是智故. 布施等一切種差別如實了知.

爲化衆生故. 此四相皆從用立名. 通成前

六. 亦有別成前六等. □如初會中辨. 一念

具十念念皆然. 初心欲修至此方得. 四菩

提分差別中. 有四種相. 前二攝善. 後二離

過. 一依大乘行. 謂十度自利此卽大義. 結

文爲顯十度通二義故. 論將屬後巧用經

文. 二四攝者. 卽依敎化衆生. 三四持等. 卽

依煩惱障增上淨故. 謂依四持爲所住處.

以三解脫爲所依門. 修行三十七品則得

煩惱障淨. 任持自分故名爲持. 亦名四家

所住處故. 四者一般若家此是能照. 二者諦

家卽是所照. 三捨煩惱家. 四苦淸淨家. 由初

二勝業離此惑苦. 若約別說. 初一見道前.

次三卽見修無學. 四略說下依智障淸淨.  以

無所不具故. 離塵沙無明. 第四爾時解脫

月下. 前上地勝差別中二. 初明勝前六地.

二何以故菩薩從初下明勝後三地. 勝卽增

上義. 前中二. 先問. 問意云. 若先已具此何

獨言若先未具何得成此. 後答中三. 初標

次徵後釋. 釋中二. 先別顯此地勝相. 功用行

滿. 卽自分滿足. 得入下勝進趣後. 由此二

義故能勝前智慧. 卽八地證智自在. 卽五

通大用十自在等. 二佛子下. 通示諸地滿相.

卽遠釋十地皆滿足言. 近釋七地功用滿語

故. 論徵云. 云何此地中方便行滿足. 方便

卽功用也. 具十方便故. 論自釋云. 彼餘世間

下              欄

出世間中. 更起殊勝行. 是故此七地中起一

切佛法故者. 謂前三世間. 次三出世. 此則更

互各一殊勝行. 今一切中具起所以名滿.

初地願中具. 二地戒中具. 三地聞中具. 而云

願增長者. 欲依如來智慧利衆生. 故餘可

知. 七地一切者. 瑜伽論中說佛功德. 七地

皆得八地. 成就九地具足十地. 圓滿有少

餘障. 未名淸淨. 離已卽是淸淨菩提. 二明

勝後三地. 文中四. 一法二喩三合. 四因論

生論. 今初先徵後釋. 徵意云. 何以前六各一

至七. 方具一切. 釋云. 從初積集至此成故.

此酬前徵. 由此便能令後三地勝行成就.

斯乃勝後勝前. 但約能入八地勝後. 令後

地無功行成. 乃至十地. 要由積功以至無

功之功故. 合中有雜染行. 合雜染世界. 然

有二義. 一卽前六. 二通前七有淸淨行. 合

純淨界. 卽後三地中間難過. 亦有二義. 一

若六地爲雜. 則七地爲中間. 若七地皆雜.

則從七至八卽曰中間. 難過者. 猶娑婆之

於極樂. 淨穢域絶. 前六後三難過亦爾. 要

得此地大願方便. 方能越之. 淨由此到染

由此過故. 此一地最爲勝要. 四因論生論

中. 先問後答. 問意云前後可知. 但言中間

爲何所屬. 答意明非染非淨亦得名爲亦

染亦淨. 故名中間. 於中二. 先通將七地對

後彰劣. 攝此第七通於染淨. 則成前七地

皆是染淨相雜. 非純染行故. 論云. 從初地

來離一切煩惱. 示現如是此地名爲染淨.

非染行故. 二佛子此第七下. 別將此地對

經數: 一七三五

經名:大方廣佛華嚴經疏卷第四十一

頁數＞八一七

上              欄

前彰勝. 顯此第七雙非染淨故. 成前第七

是中間義. 今初通中有法喩合. 法中初標

離惑業顯是淨故. 次以□向下釋上淨義.

以二因故. 後然未下. 卽由上二顯同前

染非報行故. 次喩中輪王. 喩七地隨分捨

功用道故. 梵王喩於八地報得. 初禪遊千

界故. 然法中對問. 但明前七. 喩中擧勝顯

劣故. 兼明上地合文準此可知. 第二別明

此地雙非染淨. 初總明盡超過多貪等者. 盡

超故勝前. 心佛之心爲貪. 厭世爲瞋. 取空

著有爲癡. 至此盡超. 又初地超貪. 檀度

滿故. 二三超瞋. 尸忍滿故. 三亦超癡. 得聞

持故. 四地超慢. 道品離我相故. 五起超

疑. 了諸諦故. 六地超見. 入般若故. 此地

總超隨惑等. 常在觀故. 故云盡超. 而云多

者顯非報行故. 則細者未超. 次住此下正

明形前望後以顯雙非. 後何以下釋雙非

義. 常在觀故. 惑不現行卽過前也. 有功用

行名心未滿. 卽劣後也. 功用卽是煩惱. 以

有起動故. 第五佛子菩薩住. 此第七下彼

果分中. 論主此中名雙行果. 此果實通諸

分. 以雙行是正住行. 親生此果故. 又以雙

行該於諸分皆雙行故. 名雙行果. 文分四

果. 一業淸淨. 二得勝三昧. 三得過地. 四得

勝行. 遠公云. 初卽彼障對治果. 二卽雙行果.

三卽前上地勝果. 勝行轉增故. 四卽樂無作

行對治果. 以彼方便1及起勝行滿足在此

故. 又初一卽自他二行雙行. 二卽定慧雙行.

三卽悲智等雙行. 四卽寂用雙行. 就初果中

中              欄

復分四種. 一者戒淸淨. 於中初約性戒明

戒. 但三業淨. 後所有已下約制聽明戒. 則

惡止善行. 二世間所有下世間智淨. 此辨行

用. 三此菩薩下明得自身勝. 此明行體. 論

云心行二平等無與等者. 謂深心及妙行爲

二. 深心卽證行猶是前十方便妙行. 卽敎行

亦是前起勝行. 此二齊起故云平等. 不同前

地有無間生. 四諸禪下明得勝力. 謂得禪

等現前勝功德力故. 上三自分此一勝進.

文中二. 初明離定障. 禪等已見品初. 論云.

寂滅樂行故. 此釋三昧是現法樂住禪. 次

云寂定三摩跋提者. 以三摩[&FFFF]#底有其五

種. 一四無色. 二八勝處. 三十遍處. 四滅盡

定. 五無想定. 前四菩薩多入爲化衆生. 後

一不入非聖法故. 今於五中正意在於滅

定故. 論別明下解脫月亦因此言. 問何位

中能入滅定也. 後此地下離智障可知. 第

二佛子菩薩住此地入菩薩下. 明三昧勝分

二. 初別擧十名後入如是下總結多類. 今

初前五自利. 後五利他. 又前五起解. 後五成

行. 又前五現法樂住. 後五利益衆生. 前中

初二知理. 次二知敎義. 後一知事. 一云善

觀擇者. 依未觀義伏心令觀. 二依已觀

義重更思審故. 論經. 云善思義三昧. 三依

一名說無量義故云最勝. 四依一義說無

量名. 故云分別. 義含於名故稱爲藏五依

通一切五明處. 如事實故. 後五中初一依

煩惱障淨. 眞如觀堅固根故. 般若云不動

法界故. 眞如觀爲堅. 起信云. 眞如三昧爲

下              欄

諸定之本故. 此云根. 此一顯行深. 後四依

智障淨以顯行廣. 爲治四障故. 經卽能治

障在文外. 四中初一助道. 次二證道. 後一

不住道. 初智通者. 治勝功德障. 智通卽是

勝德 . 下三倣此. 以智與通化利鈍二類.   令

入一實故名爲門. 二治無□智障雙照事

理. 二法界爲業故. 三治於深上佛法怯弱

障. 大悲勝利安住涅槃能建大事. 是佛深

上故. 四治不住行障. 種種義藏者. 種種善

根故. 此善能生不住故名爲藏. 修有爲善

根故不住涅槃. 修無爲善根故不住生

死. 種種善根卽無住之門 . 後結可知. 第三

是菩薩得此下明過地. 於中三. 一行修善巧

過. 二作業廣大過. 三修行勝入過. 今初過法

有二. 一巧智二深悲. 過相亦二. 一下過二

乘. 二上過智地. 智慧地卽八地無功用智. 由

此地中雙觀止觀. 便至彼處法流水中. 任

運雙流趣佛智海. 二佛子菩薩住此下. 作業

廣大過中二. 先正顯過. 後解脫月下彰過分

齊. 今初中先對下彰出過. 言無相者. 卽前

樂無作. 對治無量者卽前無量對治. 入定離

相. 二乘容有而非無量故. 此無量顯異二

乘. 善淨之言顯過下地. 謂修方便行滿足

故. 後得無生法忍光明. 對上彰入過. 是彼

八地無生法忍明相現前故. 下地未得故.

二彰過分齊中二. 先難卽執前. 同後難. 後

答卽揀後. 異前答. 有法喩合. 法中非自力

者. 障現行故. 喩中王家卽如來家. 王后卽得

眞法喜. 修二利故名爲王相. 合中大法卽

經數: 一七三五

經名:大方廣佛華嚴經疏卷第四十一

頁數＞八一八

上              欄

法中佛果法. 自所行者. 卽殊勝行. 智慧力者

卽方便智. 於此二中常不出觀故. 是自力

能過. 此約寄位廣如初地中辨. 餘文可知.

三佛子下明行修勝入過. 謂非但如前廣多

無量. 而力用難測深無分量. 勝而過也. 論

云. 神力亦無量者. 神卽難測義也. 文中言甚

深者. 卽遠入無底故. 遠離者彼前障滅故.

無行者無相之行. 無所行故. 彼前六地不

能行故. 常行者此無間故. 得此三業卽當

體深入過. 勤心下卽趣後勝入. 故二乘亦有

離彼相業. 而得少爲足. 不能上心菩提.

心故過也. 是故已下結雙行過. 第四解脫月

下明得勝行. 於中二. 先得寂滅勝行. 在定

不住故. 卽方便智也. 二佛子此菩薩下得發

起勝. 卽起殊勝行. 前中先問後答. 答中先明

得法分齊. 六地入深緣起之實際. 未念念入

者有出觀故. 後今住下辨勝過劣. 於中有

法喩合. 法中先正明得而不證. 後此菩薩

下出不證所以. 以得方便. 卽寂起 用故.

成不思議三業故. 能不起滅定現諸威儀.

喩云善巧力者. 知行船法. 知水相故. 準

大品經. 未善巧前亦有其喩. 方便未成入

水便敗故. 合云波羅蜜船. 卽般若等也. 以

願力者. 是方便不捨有因. 二明發起勝行

中. 亦是上來已攝無著行. 此下攝平等隨順

一切衆生□向. 且依發起勝行文分爲二.

初牒前標後. 由得滅定三昧. 不作證智

故. 成後大方便也. 後雖示下正顯勝行. 經

有十句. 論爲八種共對治攝. 謂後三爲一

中              欄

故. 能治所治二行共俱互相攝故. 如示生

死爲所治. 以□住涅槃爲能治. 能治攝於

所治. 則不爲生死所染. 亦得以涅槃爲所

治. 示現生死爲能治. 能治攝於所治而不

證於涅槃. 他皆倣此. 八中初一爲總. 故云

生死涅槃. 論云. 一起功德行. 謂入生死爲

福業事故. 淨名云. 生死畏中當依如來功

德之力. 不入生死海不得無價寶珠. 何有

功德. 二上首攝餘行. 謂旣示生死必爲上

首. 攝眷屬故. 三願取有行. 非業所拘故. 處

而不染. 四家不斷行. 謂雖言不染而示有

妻子. 名家不斷. 雖然不燒者. 示有常修梵

行故. 唯此一句. 具空中方便慧有中殊勝

行. 上下皆應倣此. 從略故無. 五者入行. 謂

非獨化凡. 亦轉二乘入佛慧故. 六資生

行. 謂雖知五欲卽道含攝佛法. 而飮食資

身睡夢資神皆順五欲. 十軍是魔境界. 七

退行謂示老病死衰. 退卽四魔等法不行其

因名超魔道. 八者轉行. 謂初四化凡.  次一

化小. 次二化魔. 今由自行不染故. 轉凡

之惑1今絶其因. 此有三種. 一見貪轉. 外道

著諸見故. 如佛示學二仙. 今彼轉捨諸見

著故. 二障□轉. 如佛示學書算等. 三所有

下貪轉. 如佛處於王宮不生染著. 第二位

果. 初調柔中文亦有四. 初調柔行體中亦有

法喩合. 法中亦三. 初緣. 次於彼下能練行.

言護持正法者. 由方便行滿守護於他故.

得於三界爲大師所以能護. 三利益衆生下

明所練淨. 論云. 此地釋名應知者. 卽以經

下              欄

文爲釋名. 謂利益衆生是有中殊勝行. 法忍

淸淨卽空中方便智. 此二是行. 善根轉更增

勝者明功用究竟. 卽是遠義. 喩中金喩證

智信等善根. 衆寶間錯者. 卽一切菩提分法

方便行功用滿足故. 令前善根轉勝. 第二佛

子譬如日光下明敎智淨. 先喩後合. 喩中光

義如前地. 而此日光盛故勝彼月光. 以月

光淸□如般若故. 日光用廣如方便故. 餘

□可知. 第三重頌. 二十一頌分三. 初十七

頌半頌位行. 次二頌半頌位果. 後一頌歎

勝結說. 前中分五. 初四頌樂無作行對治.

次二頌彼障對治中無量. 略不頌無功用

行. 三有三頌頌雙行無間. 四有五頌頌前

上地勝分. 言三諍息者. 約忍度故. 又得

法光明故無有諍. 五有三頌半頌雙行果

(已下入第三十八經)第八不動地. 所以來者. 瑜伽云. 雖

於無相作意無缺無間. 多修習住. 而未能

於無相住中. 捨離功用. 又未能得於相

自在. 修習得滿故次來也. 又約寄位. 初之

三地寄同世間. 次有四地寄三乘法. 第八

已去寄顯一乘故. 莊嚴論釋第七地云. 近

一乘故. 梁論亦說. 八地已上以爲一乘. 是

知從前差別進入一乘. 故次來也. 言不動

者. 總有三義. 故成唯識云. 無分別智任運相

續. 相用煩惱不能動故. 謂任運故功用不

能動. 相續故相不能動. 總由上二煩惱不

動. 與本分大同. 而金光明云. 無相正思惟

修得自在. 諸煩惱行不能令動. 但有二義.

由相於前已不動故. 行卽功用. 攝論云. 由

經數: 一七三五

經名:大方廣佛華嚴經疏卷第四十一

頁數＞八一九

上              欄

一切相有功用行. 不能動故. 此則略無煩

惱無性. 釋意云. 第七地行動相不動. 此中

行相俱不動. 世親同此. 解深密云. 由於無

相得無功用. 於諸法中不爲現前煩惱所

動. 此但約煩惱不動上二. 十住論云. 若天

魔梵沙門婆羅門 . 無能動其願故. 此卽約

人不能動. 人亦是相. 仁王名等觀地者. 上

皆對他立名. 此約當體受稱. 卽無相觀. 下

經自有釋名至彼當知. 若不動名. 諸論雖

異□不出前三. 故所離障. 亦離無相中作

加行障. 由有加行. 未能任運現相及土.

此地能斷. 說斷二愚. 一於無相作功用愚.

二於相自在愚. 令於相中不 自在故. 其所

證如名不增減. 以住無相不隨淨染有

增減故. 卽此亦名相土自在所依眞如. 證

此眞如現相現土皆自在故. 故所成行亦

名無生法忍. 相土自在. 及所得果. 卽定自

在等. 皆由無相無功用故. 次正釋文亦有

三分. 初[&FFFF]#請中有十二頌分二. 前十[&FFFF]#後

二請. 前中二. 初二天王天衆供[&FFFF]#. 後八天女

樂[&FFFF]#. 於中二. 初二標[&FFFF]#所依. 餘六正顯[&FFFF]#

德. 總[&FFFF]#如來身土自在. 將說身土自在地

故. 於中毛端約刹論處. 毛孔約身. 六中前

四依正互在. 五依正重重. 六轉變自在. 兼結

無盡. 後請可知. 第二正說1分中二. 先地行

後地果. 前中有七種差別. 一總明方便集

作地分. 二入一切法本來無生下. 得淨忍分.

三佛子菩薩成就此忍下. 得勝行分. 四佛子

菩薩住此第八地以大下. 淨佛國土分. 五佛

中              欄

子菩薩成就如是身智下. 得自在分. 六此菩

薩如是入已下. 大勝分. 七佛子此菩薩智地

下. 釋名分. 七中初二是趣地方便. 一是遠

方便. 總前七地集作此方便故. 二是近方

便. 前地得忍光明. 此修熟令淨故. 三是初住

地行. 謂依前淨忍發起勝修故. 次二卽安

住地行. 謂四是正住之始. 依前勝行. 更起

修淨佛土之行. 五卽正住之終. 由淨土行成

德無□. 六是地滿行. 此地望前通皆是勝. 今

復地滿. 勝中之勝故云大勝. 七卽辨德彰

號通於始終. 又前二分卽是入心. 餘是住

心. 今初分二. 先標集德處. 謂總前七地非

獨第七. 第七雖亦有下十法而非次第. 以

是功用行滿無功用際故總集之. 卽四節中

當第三也. 後善修已下正顯所集. 有十一

句分二. 前三同相. 諸地通行故. 後八別相.

諸地異修故. 同中三句. 一二種無我上上證

故. 此卽證道地地轉勝. 名上上證. 巧證不

著經. 云方便. 二善淨諸道者. 不住道淸淨

故. 悲智雙運故名爲諸. 三善集助道者. 彼

方便智行所攝. 滿足助菩提分法故. 方便

是前證道. 行卽不住道. 悲智等行故. 菩提分

卽是彼二所攝之助. 助彼二故. 後大願下別

相攝八爲七. 一初地大願攝持能至此故.

二二地攝善戒中如來力加故. 彼經爲證十

力四無所畏等故. 是故我今等行十善等. 卽

上承佛力. 三地中因修自證禪定神通. 名

自善力所持. 四常念下. 論云. 四地中所說法

分別智敎化智障淨勝念通達佛法者. 謂前

下              欄

十法明門. 是智分別卽前觀察. 依彼智明

入如來所說法中. 次敎化智. 卽彼經淸淨分

中. 以十種智成就法故生如來家. 障淨

勝者. 卽彼論釋謂滅三地智障. 攝四地勝

智故. 上之二段皆念通達佛法故. 與此同.

五地中有十種平等深淨心. 故云善淨深

心. 此心卽是思覺. 六能成下六地中三種大

悲故. 云成就福德. 三皆觀因緣集. 卽成就

智慧. 七中二句以近此地故. 初空中方便

智有中殊勝行. 皆是大慈大悲不捨衆生行.

次句卽前以無量衆生界. 故入無量智道. 第

二淨忍分有十五句分三. 初十正明無生

忍. 次四明無生忍淨. 後一結得忍名. 然無

生忍略有二種. 一約法. 二約行. 約法則諸

無起作之理. 皆曰無生. 慧心安此故名爲

忍. 卽正明中意. 約行則報行純熟智冥於

理. 無相無功曠若虛空. 湛猶渟海. 心識妄

惑寂然不起. 方曰無生. 卽淨忍中意. 前一

猶通諸地. 未得於後不稱淨忍今初段中

言一切法者. 總該萬有理事之法入卽證

達. 以歷事難窮. 略陳其十. 十中相從爲四

無生. 前七爲一名事無生. 後三各一. 二自

性無生. 三數差別無生. 四作業無生. 四中一

破相. 二破性. 三因泯. 四果離. 卽前二破相

入如. 後二證實捨相. 若寄位初加行. 二

正體. 四後得. 三通始終. 又四中約法性收

不出眞妄. 妄法本空稱曰無生. 眞法離相

亦曰無生依佛性等論說三性無生如初

會說. 事無生中前四不增正顯無生. 後三不

經數: 一七三五

經名:大方廣佛華嚴經疏卷第四十二

頁數＞八二○

上              欄

減亦卽無滅. 法本不生今則無滅. 以初攝後

皆曰無生. 別言七者爲治七種實故. 實者

隨相執定故. 一淨分法中本有實. 謂計自性

住性爲事物有. 今爲治此故云本來無生.

本性離故. 先若有生後應滅故. 二新新生

實. 計習所成性爲實. 治此云無起. 從緣

起故. 三相實. 卽計前二性所生行相. 治此

云無相. 前二能生無故. 四後際實. 謂計於

佛果後際出纏. 治此云無成. 眞如出纏非

新成故. 菩薩成佛時煩惱作菩提故. 上四

初一自性住佛性. 次二引出. 後一至得果性.

又此四展轉釋疑可知. 五先際實. 謂對佛

果後際. 衆生煩惱爲先. 治此云無壞. 煩惱

卽空. 無可壞故. 菩薩未成佛時菩提作煩

惱故. 染淨和合以爲衆生. 前遣淨分. 此遣

染分. 又前卽不空藏. 此卽空藏皆不可得. 六

論. 云盡實諸衆生者. 謂執衆生念念盡故.

揀上煩惱故. 特云諸衆生. 故上經云. 一切

凡夫行[&FFFF]#不速歸盡. 治此云無盡. 其性如

虛空故. 七論. 云雜染實淨分中者. 謂修行

位中轉染向淨. 治此云無轉. 若定有實不

可轉故. 論經云不行. 謂能轉之行不可得

故. 第二無性爲性者. 卽自性無生. 此則顯

註. 論經云非有性者. 明非有彼定執自

性. 此則遮詮. 遮顯雖殊義旨不異. 無性卽

是法無我理. 此理旣以無性爲其自性. 則

自體無性. 非是先有今無. 亦非全無眞體.

故云爲性. 以前觀事無生正忍此理故. 故

論云彼觀事故. 是此忍不得言無. 斯則非

中              欄

有非無以顯中道. 此二亦不二. 又此理亦

非所觀事外故. 論云. 所有觀法無我理. 無

二相故. 斯則非卽非離無二爲中道義. 第

三初中後際皆悉平等者. 卽數差別無生. 於

三時中. 染淨法不增減故. 謂先際非染增淨

減. 後際非淨增染減. 中際亦非半增半減.

以知三際皆空無自性故. 然準瑜伽. 前三

句約三世. 此中約位以明三際故. 論就染

淨明之. 第四無分別下作業差別無生界位.

作用名業差別. 如智貫之則無差別. 無差

別卽是無生. 下如是理如上如是智如. 智如

於眞理故無分別. 此智是佛究竟入處. 今菩

薩證如同佛入處故. 論云. 於眞如中淨無

分別佛智故. 如是四種皆是示現無生忍

觀. 第二離一切下明忍淨中. 初句離障. 後

三顯治. 前言離者. 論云示現行遠離. 謂契

實捨妄名行遠離. 揀非心體離也. 所離一

切略有二種. 一離心者. 離報心憶想分別.

謂第八異熟識轉現遍行. 亦不行故. 二離意

識者. 離方便心憶想分別. 論云離攝受分

別性想故. 謂六七識及心中所等. 亦不行

故. 是則心行處滅名離一切想. 後無所取下

明治. 上但明所治非有. 今明能治不無故.

論云. 想者遠離障法想. 非無治法想者. 治卽

無分別智. 所以明此有二義故. 一揀異斷

滅外道無想二乘滅盡故. 二揀異如來. 尙

是照寂. 非寂照故. 故云. 此想於下地有三

種勝. 一無功自然行故. 云無所取著. 謂無

取果心任性自進故. 此顯治妙. 二遍一切

下              欄

法想故. 云猶如虛空. 此顯治廣. 三入眞如

不動自然行故. 云入一切法如虛空性. 此

顯治深. 此則入於起信離念相者. 等虛空

界無所不遍. 法界一相故. 云入一切法如

虛空性. 然論云. 不動自然行者. 任性趣故.

非謂有彼自然行心故. 上離卽止. 此治卽

觀. 無功雙運唯證相應. 勿滯言也. 結名可

知

大方廣佛華嚴經疏卷第四十一

大方廣佛華嚴經疏卷第四十二

唐淸□山大華嚴寺沙門澄觀撰

第三得勝行中二. 初明深行勝對前彰出.

二佛子此地菩薩下. 發起勝對後彰入. 前中

亦是攝童眞住. 文中二. 先結前生後. 以入

第八地. 是結前入位. 生後深行爲所依故.

二爲深行下正顯深行. 先法後喩. 法中八句.

初一總相. 位行玄奧故. 餘七別相. 一難可知

者. 卽難入深. 正是對下彰出. 二無差別者

同行深. 與諸無漏淨地菩薩同故. 如麥在

麥聚故難知差別. 三離一切下境界深. 分

齊殊絶故. 由所取相離能取相不現前故.

復言離一切執著者. 護此地一切所治障

想故. 四無量無邊卽修行深. 自利無分量. 利

他無邊故. 五一切等明不退深. 二乘不能

壞其勝故. 前句當相辨大. 此句寄對以明.

六離諸□諍卽離障深. 謂離功用障故. 七